CELEX: 62008TN0330
Language: hu
Date: 2008-08-12 00:00:00
Title: T-330/08. sz. ügy: 2008. augusztus 12-én benyújtott kereset – Ligny Pesca di Guaiana Francesco és társai kontra Bizottság

25.10.2008   
            
            
               HU
            
            
               Az Európai Unió Hivatalos Lapja
            
            
               C 272/38
            
         2008. augusztus 12-én benyújtott kereset – Ligny Pesca di Guaiana Francesco és társai kontra Bizottság
   (T-330/08. sz. ügy)
   (2008/C 272/78)
   Az eljárás nyelve: olasz
   Felek
   
      Felperesek: Ligny Pesca di Guaiana Francesco és C. Snc (Trapani, Olaszország), Macaluso Gaetano (Palermo, Olaszország) Gallo (Salerno, Olaszország), Severino Pesca (Salerno, Olaszország), Gallo Pesca (Salerno, Olaszország), Fulvia di Pappalardo Luigi Matteo (Cetara, Olaszország) Federazione Nazionale delle Imprese di Pesca (Róma, Olaszország) (képviselők: A. Clarizia és P. Ziotti ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság adjon helyt a keresetlevél bevezető részében felsorolt kérelmeknek, és semmisítse meg azt a rendeletet, amely 2008. június 16-tól megtiltja az olasz lobogó alatt közlekedő erszényes kerítőhálós hajók számára az Atlanti-óceánon a nyugati hosszúság 45 °-ától keletre és a Földközi-tengeren a kékúszójú tonhalra irányuló halászatot (a rendelet 1. cikke), és amelynek értelmében a közösségi gazdasági szereplők 2008. június 16-tól kezdődően közösségi vizeken vagy közösségi kikötőkben nem fogadhatják az erszényes kerítőhálós hajók által az Atlanti-óceánon a nyugati hosszúság 45 °-ától keletre és a Földközi-tengeren fogott kékúszójútonhal-egyedeket kirakodásra, halketrecben történő hizlalásra vagy tenyésztésre és átrakodásra (a rendelet 3. cikkének (1) bekezdése);
            
         
               —
            
            
               az Elsőfokú Bíróság eljárási szabályzata 87. cikkének megfelelően az Európai Közösségek Bizottságát kötelezze a jelen eljárás költségeinek viselésére, ide értve a felperesek ügyvédi költségeit is.
            
         Jogalapok és fontosabb érvek
   A jogalapok és fontosabb érvek azonosak a T-305/08. sz., Olasz Köztársaság kontra Bizottság ügyben, és a T-313/08. sz., Veromar di Tudisco Alfio & Salvatore S.n.c. kontra Bizottság ügyben hivatkozottakkal. A felperesek mindenekelőtt arra hivatkoznak, hogy a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelet (HL L 358., 59. o.; magyar nyelvű különkiadás 4. fejezet, 5. kötet, 460. o.) 7. cikke nem képezi a benne szereplő intézkedések elfogadásának helyes jogalapját, és ugyanezen rendelet 26. cikke (2) és (3) bekezdésének rendelkezéseit kellett volna felhasználni.